《偶成》
宋代·冯山

长歌咏考槃，洒落正休官。爱竹临溪倚，携书坐石看。

足烦犹解屦，发秃自忘冠。愿为无多欲，持身到处安。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。